
LAIDOJIMO PAŠALPOS SKYRIMAS

[bookmark: _Hlk191899292]Paslaugos apibūdinimas
Laidojimo pašalpa yra 8 bazinių socialinių išmokų dydžio.  Pašalpa mokama laidojančiam asmeniui, t. y. fiziniam arba juridiniam asmeniui, juridinio asmens statuso neturinčiai organizacijai arba jų padaliniui, organizuojantiems palaikų laidojimą. Pašalpa mokama mirus:
1. Lietuvos Respublikos piliečiams.
2. Lietuvos Respublikoje gyvenusiems užsieniečiams, turėjusiems Lietuvos Respublikos ilgalaikio gyventojo leidimą gyventi Europos Sąjungoje.
3. Lietuvos Respublikoje gyvenusiems užsieniečiams, kuriems leidimas laikinai gyventi Lietuvos Respublikoje buvo išduotas kaip ketinantiems dirbti Lietuvos Respublikoje aukštos profesinės kvalifikacijos reikalaujantį darbą.
4. Lietuvos Respublikoje gyvenusiems asmenims, kuriems Lietuvos Respublikoje buvo suteiktas pabėgėlio statusas.
5. Asmenims, kuriems, vadovaujantis Europos Sąjungos socialinės apsaugos sistemų koordinavimo reglamentais turi būti taikomas šis įstatymas.
6. Lietuvos Respublikoje gyvenusiems užsieniečiams, kuriems buvo išduotas leidimas laikinai gyventi ir leista dirbti Lietuvos Respublikoje ir kurie iki mirties dirbo ne trumpesnį kaip 6 mėnesių laikotarpį ir nustatyta tvarka yra įsiregistravęs teritorinėje užimtumo tarnyboje kaip bedarbiai.
7. Europos Sąjungos valstybės narės ar Europos ekonominei erdvei priklausančios Europos laisvosios prekybos asociacijos valstybės narės piliečiams ir jų šeimos nariams, kuriems buvo išduoti dokumentai, patvirtinantys  ar suteikiantys teisę gyventi Lietuvos Respublikoje.
8. Lietuvos Respublikoje gyvenusiems užsieniečiams, kuriems buvo išduotas leidimas dirbti sezoninį darbą Lietuvos Respublikoje.
9. Lietuvos Respublikoje gyvenusiems užsieniečiams, kuriems buvo išduotas leidimas laikinai gyventi Lietuvos Respublikoje kaip perkeltiems įmonės viduje.
10. Laidojimo pašalpa taip pat mokama,  kai Lietuvos Respublikos piliečiams vaikas gimsta negyvas.
Laidojantis asmuo dėl laidojimo pašalpos turi kreiptis į Kėdainių rajono savivaldybės seniūniją pagal mirusio asmens buvusią deklaruotą gyvenamąją vietą, o jeigu jo gyvenamoji vieta nebuvo deklaruota – paskutinę buvusią gyvenamąją vietą, arba pagal savo deklaruotą gyvenamąją vietą, arba pagal juridinio asmens, organizuojančio palaikų laidojimą, buveinės adresą ne vėliau kaip per 12 mėnesių nuo  teisės į laidojimo pašalpą atsiradimo dienos, pateikdamas prašymą ir, jeigu asmens mirtis neįregistruota Lietuvos Respublikos gyventojų registre, mirusio asmens medicininį mirties liudijimą (tais atvejais, kai vaikas gimė negyvas, – medicininį perinatalinės mirties liudijimą). 
Teisės į laidojimo pašalpą atsiradimo diena yra asmens mirties data (rasto mirusio asmens – medicininio mirties liudijimo (tais atvejais, kai vaikas gimė negyvas, – medicininio perinatalinės mirties liudijimo) išrašymo data).
Laidojimo pašalpa nemokama, kai laidojama valstybės ar savivaldybės biudžetų lėšomis.

Paslaugos teikimo proceso aprašymas
1. Paslaugos gavėjas pateikia prašymą atvykęs į instituciją, paštu, elektroniniu būdu per Socialinės paramos informacinę sistemą adresu www.spis.lt. 
2. Paslaugos vykdytojas išnagrinėja prašymą ir priima sprendimą dėl laidojimo išmokos skyrimo / neskyrimo, arba informuoja paslaugos gavėją dėl prašymo papildymo.
3. Paslaugos gavėjas apie priimtą sprendimą informuojamas prašyme nurodytu informavimo būdu, išskyrus atvejį, kai laidojimo pašalpa išmokama per 24 valandas.

Paslaugos teikimo informacija
1. Jei prašymas pateikiamas per 10 darbo dienų nuo teisės į laidojimo pašalpą atsiradimo dienos, laidojimo pašalpa laidojančiam asmeniui išmokama ne vėliau kaip per 24 valandas nuo prašymo ir visų dokumentų (duomenų), reikalingų gauti laidojimo pašalpą, gavimo savivaldybės administracijoje dienos.
2. Jei prašymas pateikiamas vėliau negu per 10 darbo dienų nuo teisės į laidojimo pašalpą atsiradimo dienos, laidojimo pašalpa laidojančiam asmeniui išmokama per vieną mėnesį nuo prašymo ir visų dokumentų (duomenų), reikalingų gauti laidojimo pašalpą, gavimo savivaldybės administracijoje dienos.
Jeigu laidojimo pašalpa turi būti išmokėta ne darbo dieną ar švenčių dieną, ji išmokama pirmą po jos einančią darbo dieną.

Teisės aktai, reguliuojantys paslaugos teikimą
1. Lietuvos Respublikos paramos mirties atveju įstatymas

Informacija ir dokumentai, kuriuos turi pateikti asmuo
1. Prašymas gauti paramą mirties atveju.
2. Laidojančio asmens tapatybę patvirtinantis dokumentas.
3. Medicininis mirties liudijimas (tais atvejais, jei asmens mirtis neįregistruota Lietuvos Respublikos gyventojų registre), kai vaikas gimė negyvas – medicininis perinatalinės mirties liudijimas. 
4. Kai dėl laidojimo pašalpos kreipiasi laidojimo paslaugas teikiančios įmonės darbuotojas, papildomai pateikia įmonės vadovo  įgaliojimą  įmonės darbuotojui tvarkyti dokumentus pašalpos gavimui. Pateikiamas juridinio asmens sąskaitos numeris.
5. Atsiskaitomosios sąskaitos banke numeris.
6. Kiti duomenys (atsižvelgiant į aplinkybes).

Paslaugos inicijavimo forma
Prašymo gauti paramą mirties atveju SP-5 forma.

Informacija ir dokumentai, kuriuos gauna paslaugos teikėjas
[bookmark: _Hlk192163137]Naudojantis Socialinių išmokų apskaitos sistema „Parama“ arba Socialinės paramos šeimai informacine sistema „SPIS“, gaunami duomenys iš:
1. Gyventojų registro duomenų bazės (išrašas).
2. [bookmark: _Hlk192170326]Kiti duomenys (atsižvelgiant į aplinkybes).

Už paslaugos teikimą atsakingų asmenų kontaktai
Socialinės paramos skyriaus vyr. specialistė Loreta Petrauskienė, tel. +370 347 44200, el. p. loreta.petrauskiene@kedainiai.lt.
Socialinės paramos skyriaus vyresn. specialistė Vilma Zdanavičienė, tel. +370 347 69585 el. p. vilma.zdanaviciene@kedainiai.lt.
Socialinės paramos skyriaus vyr. specialistė Jurgita Šaunė, tel. +370 347 69585, el. p. jurgita.saune@kedainiai.lt.
Kėdainių miesto seniūnijos Socialinių išmokų specialistė Irutė Jusevičienė, tel. +370 347 53277, mob. +370 656 94639, el. p. irute.juseviciene@kedainiai.lt.
Gudžiūnų seniūnijos Socialinės paramos specialistė Rita Aleliūnienė, tel. +370 347 45342, mob. +370 600 91456, el. p. rita.aleliuniene@kedainiai.lt.
Dotnuvos seniūnijos Socialinės paramos specialistė Jurgita Daniūnaitė, tel. +370 347 39300, el. p. dotnuvos.seniunija@kedainiai.lt.
Dotnuvos seniūnijos Socialinių išmokų specialistė Ina Minkevičienė, mob. +370 699 93724, e. p. dotnuvos.seniunija@kedainiai.lt.
Josvainių seniūnijos Socialinės paramos specialistė Virginija Cukanovienė, tel. +370 347 73180, mob. +370 659 08387, el. p. virginija.cukanoviene@kedainiai.lt.
Josvainių seniūnijos Socialinės paramos specialistė Veronika Žilinskienė, tel. +370 347 73224, mob. +370 659 74959, el. p. veronika.zilinskiene@kedainiai.lt.
Krakių seniūnijos Socialinės paramos specialistė Vilma Berulienė, tel. +370 347 38197, el. p. vilma.beruliene@kedainiai.lt.
Pelėdnagių seniūnijos Socialinės paramos specialistė Vilma Paškevičienė, tel. +370 347 67611, mob. +370 626 57842, el. p. vilma.paskeviciene@kedainiai.lt.
Pernaravos seniūnijos Socialinės paramos specialistė Vilma Ramanauskienė, tel. +370 347 42148, el. p. vilma.ramanauskiene@kedainiai.lt.
Šėtos seniūnijos Socialinės paramos specialistė Vitalija Mikėnaitė, mob. +370 688 96775, el. p. vitalija.mikenaite@kedainiai.lt.
Surviliškio seniūnijos Socialinės paramos specialistė Lina Civilkienė, tel. +370 347 41222, mob. +370 683 7859, el. p. lina.civilkiene@kedainiai.lt.
Truskavos seniūnijos Socialinių išmokų darbuotoja Marija Zakaryzienė, tel. +370 347 41335, el. p marija.zakaryziene@kedainiai.lt.
Truskavos seniūnijos Socialinių išmokų darbuotoja Greta Minskienė, tel. +370 347 41352, el. p. greta.minskiene@kedainiai.lt.
Vilainių seniūnijos Socialinės paramos specialistė Laima Laurinavičienė, tel. +370 347 68312, mob. +370 656 30077, el. p. laima.laurinaviciene@kedainiai.lt.

Informacija apie teikėją
[bookmark: _Hlk191017611]Kėdainių rajono savivaldybės administracija, įmonės kodas 188768545, adresas J. Basanavičiaus g. 36, LT-57288 Kėdainiai, interneto svetainė www.kedainiai.lt, el. p. administracija@kedainiai.lt.

Paslaugos teikėjo veiksmų (neveikimo) apskundimo tvarka
[bookmark: _Hlk193961204]Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.


